Thandi Modise se hofverskyning tot Julie uitgestel - Stop Korrupsie
Thandi Modise, voormalige voorsitter van die nasionale raad van provinsies en tans speaker vir die nasionale raad, sou vandag vir die eerste keer in die Potchefstroomse streekshof verskyn op aanklagtes van dieremishandeling. Haar regspan het egter aangevoer dat sy weens haar verantwoordelikhede as parlementêre speaker en voorsittende beampte by president Ramaphosa se staatsrede in Kaapstad nie in die hof sal kan verskyn nie.
"AfriForum se privaatvervolgingseenheid verwelkom die verhoor, sodat Modise uiteindelik verantwoording kan doen vir hierdie wrede geval van dieremishandeling. Selfs nie die speaker van die parlement behoort vervolging te kan vryspring bloot omdat sy 'n politieke hooggeplaasde is nie. Ons betrokkenheid onderstreep die respek wat ons vir die NDBV se onbaatsugtige werk het," sê Elias Maangwale, ondersoeker by AfriForum se privaatvervolgingseenheid.